
מנכ"לית             העירייה
טל:                 09-7649119
פקס:              09-7649389
‏ב' אלול, תשפ"ה
‏26 אוגוסט, 2025
אסמכתא: 730523



הנדון:  פרוטוקול ועדת התמיכות מתאריך 14/8/25 

על סדר היום:
דיון בבקשות לתמיכה ביחס לעמותות החורגות בהוצאות שכר

חברי הועדה:
מירב הלפמן - מנכ"לית העירייה
אלון בן זקן - יועמ"ש העירייה
צחי בן אדרת - גזבר העירייה 

אורית דנאי גנדל- סגנית הגזבר
אירית יהל- יועצת 
רחלי רם - רכזת הוועדה

הדיון:
בתבחיני התמיכות לשנת 2025 נקבע  בסעיף 5 לחלק הכללי תבחין לפיו בעמותה אשר בה עלות שכר מקבל השכר הגבוה ביותר הינו יותר מסך של 578,000 ₪ בשנת 2024, עפ"י נתונים חתומים ע"י רו"ח ו/או סה"כ עלות 5 מקבלי השכר הגבוה בשנת 2024, עפ"י נתונים חתומים ע"י רו"ח, חורגת מסך של 2,310,000 ש"ח - יופחת היקף התמיכה, המגיעה עפ"י התבחינים, בשיעור החריגה הגבוהה מבין השניים. ועדת התמיכות רשאית לבחון ולאשר כל מקרה שבו עלויות השכר גבוהות יותר, מנימוקים מיוחדים שיירשמו.

מדובר ב-5 עמותות שבהן קיימת חריגה מהתבחין הנ"ל בנוגע למקבלי השכר הגבוה - אקי"ם, אנוש, פעמונים, הצופים, בני עקיבא. עמותות אלו התבקשו להסביר את החריגה בשכר, ואלו הובאו לדיון בוועדת התמיכות כדלקמן: 
1. תנועות הנוער "בני עקיבא" ו- "הצופים" – התמיכה ממילא איננה מועברת לתנועת הנוער הארצית, אלא ישירות לספקי שירות/מוצר לצורך קיום פעילויות שונות שמקיים הסניף המקומי בכפר סבא, לרבות עבור שיפוצים, הצטיידות, פעילות קהילתית ועוד, בכפוף להצגת קבלות ובהתאם לנהלי העירייה לביצוע רכש, פעולות ועבודות (עמוד 12 סעיף 6 בתבחינים). לפיכך, עלויות השכר של מנכ"ל התנועה הארצית אינן רלוונטיות לפעילות הסניף המקומי, וממילא אין לקשור בין השניים.

2. "פעמונים" - עמותה גדולה בעלת מחזור של מעל 50 מיליון ש"ח, המנהלת פרויקטים רבים ומורכבים לטובת הציבור ובשירות המדינה, ולכן נדרש מנכ"ל באיכות וברמה גבוהה עם ידע וניסיון רב והשכר בהתאם.

3. "אקי"ם" - למעט המנכ"לית, 4 מקבלי השכר הגבוה בעמותה בשנת 2024 הינם רופאי שיניים מומחים, המבצעים ניתוחי שיניים והשתלות ברמות הכי מורכבות, באוכלוסיית אנשים עם מוגבלויות. רופאים אלו ממוקמים בעמדות ניהול בכירות של מערכת מרפאות השיניים במינהל מוגבלויות במשרד הרווחה, אותה אקים מפעילה עפ"י מכרז.
לא ניתנה התייחסות לחריגה בשכר מנכ"לית אקי"ם.

  4. "אנוש" לא התקבלה כל התייחסות.

החלטה:
הועדה ממליצה לדחות את נימוקי העמותות "אקי"ם", "פעמונים", ו"אנוש", הואיל ואין בהם כדי להצדיק את קיומה של החריגה מתבחין השכר, ולהפחית מכספי התמיכה בהתאם לשיעור החריגה.
הועדה ממליצה לקבל את נימוקי תנועות הנוער: "בני עקיבא" ו"הצופים" ולאשר העברת מלוא כספי התמיכה.
 

 חברי הוועדה:
--------------------                  ---------------------                               -------------------------
מירב הלפמן –מנכ"לית           צחי בן אדרת –גזבר העירייה               עו"ד אלון בן זקן - יועמ"ש                                                                                 				  

